RESOLUCIÓN do 31 de xaneiro de 2018 pola que se dá publicidade á relación das persoas ou entidades beneficiarias das axudas concedidas ao abeiro das convocatorias realizadas polo Instituto Galego da Vivenda e Solo no ano 2017.
Instituto Galego da Vivenda e Solo — III. Outras disposicións — 13/02/2018

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e o importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2017, relativo ás ordes e resolucións de convocatorias dos programas que a seguir se relacionan:
I. Norma reguladora da convocatoria: Resolución do 26 de decembro de 2016 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas, no marco do Programa Aluga, no exercicio 2017.
a) Aplicación orzamentaria: 08.80.451B.480.2.
b) Crédito orzamentario: 86.400,00 €.
c) Persoas destinatarias: persoas integrantes de unidades familiares ou de convivencia afectadas por execucións hipotecarias e que reúnan os requisitos e condicións sinalados no artigo 43.2 do Decreto 84/2010, do 27 de maio, así como aqueloutras que sexan titulares de contratos de arrendamento de vivendas incorporadas ao Programa Aluga.
d) Finalidade: convocar axudas para o financiamento parcial da renda dos contratos de arrendamento formalizados no marco do Programa Aluga, dirixidas ao colectivo de persoas afectadas por execucións hipotecarias, así como ás persoas inquilinas de contratos de arrendamento que están xa incorporadas ao citado programa.
e) Persoas beneficiarias e importe da axuda concedida a cada unha delas, en euros:
II. Norma reguladora da convocatoria: Orde do 30 de decembro de 2016 pola que se establecen as bases reguladoras das subvencións do Programa do bono de alugueiro social do Plan RehaVIta: Plan galego de rehabilitación, alugamento e mellora de acceso á vivenda 2015-2020, e se procede á súa convocatoria para o ano 2017, con financiamento plurianual.
a) Aplicación orzamentaria: 08.80.451B.480.3.
b) Crédito orzamentario: 1.500.000,00 euros para a anualidade 2017, 1.500.000,00 euros para a anualidade 2018, 1.500.000,00 euros para a anualidade 2019 e 500.000,00 euros para a anualidade 2020.
c) Persoas destinatarias: as seguintes unidades de convivencia, aquelas que precisen dunha axuda para asumiren o custo do arrendamento da súa vivenda, por estaren inmersas en situacións de especial dificultade que determinaron a interposición pola persoa arrendadora dunha demanda de desafiuzamento por non pagamento das rendas; as das vítimas de violencia de xénero que teñan dificultades para asumiren o custo do arrendamento dunha vivenda e que no momento da solicitude se atopen residindo nun recurso de acollida dos integrados na Rede galega de acollemento para este colectivo e adscrito a unha Administración pública; aquelas con dificultades para asumiren o custo do arrendamento dunha vivenda e que fosen privadas da súa vivenda habitual por danos sufridos nesta, derivados dunha circunstancia imprevisible e sobrevida, tales como incendios, inundacións, etc; aquelas a que, tendo sido beneficiarias do Programa Aluga, regulado polo Decreto 84/2010, do 27 de maio, para o fomento do aluguer de vivendas na Comunidade Autónoma de Galicia, rematasen o período máximo de desfrute desa axuda dentro dos nove meses anteriores á data da presentación da súa solicitude de subvención do Programa de bono alugueiro social; aquelas que, tendo sido arrendatarias dunha vivenda de promoción pública de titularidade do IGVS, finalizase a vixencia do seu contrato, a partir da entrada en vigor da orde; aquelas a que, por concorreren circunstancias de emerxencia social e non acadaren o límite mínimo de ingresos establecido no Programa de vivendas baleiras, a comisión de seguimento e coordinación do citado programa lles propoña a adxudicación dunha vivenda no marco do citado programa.
d) Finalidade: as subvencións están destinadas a atender con carácter urxente as dificultades para asumir o custo do arrendamento da vivenda de determinadas unidades de convivencia, segundo o artigo 2 da Orde do 30 de decembro de 2016.
e) Persoas beneficiarias e importe da axuda concedida a cada unha delas, en euros:
III. Norma reguladora da convocatoria: Resolución do 30 de decembro de 2016 pola que se convocan as axudas cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, en réxime de concorrencia competitiva, dirixidas á mellora enerxética dos edificios de vivendas de titularidade dos concellos galegos.
a) Aplicación orzamentaria: 08.80.451A.760.2.
b) Crédito orzamentario: 250.000,00 € para a anualidade de 2017 e 250.000,00 € para 2018.
c) Persoas destinatarias: concellos titulares dos edificios de vivendas que realicen actuacións obxecto da subvención.
d) Finalidade: fomentar a mellora da eficiencia enerxética nos edificios de vivendas de titularidade municipal, co obxecto de reducir o consumo enerxético e as emisións de carbono.
e) Persoas beneficiarias e importe da axuda concedida a cada unha delas, en euros:
IV. Norma reguladora da convocatoria: Orde do 28 de abril de 2017 pola que se establecen as bases reguladoras para a prórroga das subvencións do Programa de axuda ao alugamento de vivendas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se procede á súa convocatoria para a anualidade de 2017.
a) Aplicación orzamentaria: 08.80.451B.480.5.
b) Crédito orzamentario: 2.600.000,00 €.
c) Persoas destinatarias: aquelas que obtivesen unha subvención ao abeiro da Resolución do 7 de xaneiro de 2015 pola que se convocaron as subvencións do Programa de axuda ao alugamento de vivendas do Plan estatal 2013-2016, e que gozasen desta axuda ata o 31 de decembro de 2016, así como aqueloutras persoas ás cales se lles recoñecese con posterioridade unha prórroga desta axuda en virtude da Orde do 18 de xullo de 2016, que cumpran os demais requisitos previstos no artigo 2 da Orde do 28 de abril de 2017.
d) Finalidade: conceder as prórrogas das subvencións do Programa de axuda ao alugamento de vivendas do Plan estatal 2013-2016.
e) Persoas beneficiarias e importe da axuda concedida a cada unha delas, en euros:
V. Norma reguladora da convocatoria: Orde do 11 de maio de 2017 pola que se establecen as bases reguladoras aplicables á concesión das subvencións do Programa de infravivenda do Plan RehaVIta: Plan galego de rehabilitación, alugamento e mellora de acceso á vivenda 2015-2020, e se convocan para o ano 2017.
a) Aplicación orzamentaria: 08.80.451A.760.0.
b) Crédito orzamentario: 500.000,00 €.
c) Persoas destinatarias: concellos de Galicia de menos de 10.000 habitantes que cumpran os requisitos establecidos polo artigo 6 da Orde do 11 de maio de 2017.
d) Finalidade: prestar apoio aos concellos de Galicia de menos de 10.000 habitantes para que poidan axudar con carácter urxente as unidades de convivencia que habiten, en condicións de propietarias, nunha vivenda que se encontre en mal estado de conservación e non dispoñan de recursos para acometer obras que permitan ter as mínimas condicións de habitabilidade, así como permitir aos ditos concellos rehabilitar edificacións ou vivendas do seu patrimonio municipal para destinalos a solucionar os problemas de residencia de unidades de convivencia que cumpran os requisitos fixados na orde.
e) Persoas beneficiarias e importe da axuda concedida a cada unha delas, en euros:
VI. Norma reguladora da convocatoria: Resolución do 16 de maio de 2017 pola que se convocan as axudas, en réxime de concorrencia competitiva, ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos polo Instituto Galego da Vivenda e Solo, así como dos transferidos polo Estado á Comunidade Autónoma de Galicia.
a) Aplicación orzamentaria: 08.80.451A.781.0.
b) Crédito orzamentario: 116.695,81 € para a anualidade de 2017 e 883.304,19 € para 2018.
c) Persoas destinatarias: comunidades de propietarios/as dos edificios de vivendas que estean recollidos no obxecto da convocatoria.
d) Finalidade: contribuír á reparación, rehabilitación e/ou adaptación de edificios de vivendas protexidas promovidos polo Instituto Galego da Vivenda e Solo, así como dos transferidos polo Estado á Comunidade Autónoma de Galicia.
e) Persoas beneficiarias e importe da axuda concedida a cada unha delas, en euros:
VII. Norma reguladora da convocatoria: Orde do 18 de maio de 2017 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de vivenda e rehabilitación 2009-2012.
a) Aplicación orzamentaria: 08.80.451B.780.1.
b) Crédito orzamentario: 569.000,00 €.
c) Persoas destinatarias: adquirentes de vivendas de protección autonómica de réxime xeral ou especial, adquirentes de vivendas libres de prezo limitado, así como de vivendas usadas, adxudicatarias de vivendas de protección autonómica de réxime especial ou xeral e adquirentes de vivendas libres de prezo limitado e de vivendas usadas promovidas en réxime de cooperativa.
d) Finalidade: Afrontar os gastos derivados da adquisición, da adxudicación ou da promoción individual de vivenda para uso propio, por parte de persoas que obtivesen financiamento cualificado do Plan de vivenda e rehabilitación 2009-2012.
e) Persoas beneficiarias e importe da axuda concedida a cada unha delas, en euros:
VIII. Norma reguladora da convocatoria: Resolución do 19 de maio de 2017 pola que se convocan para o ano 2017 as subvencións do Programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5.
b) Crédito orzamentario: 600.000,00 €.
c) Persoas destinatarias: Comunidades de propietarios/as e as agrupacións de comunidades de propietarios/as, legalmente constituídas, así como as personas físicas propietarias únicas de edificios de carácter predominantemente residencial, que conten co informe de avaliación do edificio na data de presentación da solicitude e que cumpran os demais requisitos sinalados no artigo 4 das bases reguladoras.
d) Finalidade: Cubrir parte dos gastos dos honorarios profesionais derivados da emisión dun informe de avaliación dos edificios que inclúa a análise das condicións de accesibilidade, eficiencia enerxética e do seu estado de conservación.
e) Persoas beneficiarias e importe da axuda concedida a cada unha delas, en euros:
IX. Norma reguladora da convocatoria: Resolución do 19 de maio de 2017 pola que se convocan para o ano 2017 as subvencións do Programa de rehabilitación edificatoria do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5.
b) Crédito orzamentario: 2.734.497 €.
c) Persoas destinatarias: comunidades de propietarios/as, as agrupacións de comunidades de propietarios/as e as persoas físicas propietarias únicas de edificios de vivendas que cumpran os requisitos sinalados no artigo 5 das bases reguladoras.
d) Finalidade: subvencionar a realización de actuacións de rehabilitación que consisten na execución de obras e traballos de mantemento e intervención nas instalacións fixas e no equipamento propio, así como nos elementos e espazos privativos comúns dos edificios de tipoloxía residencial colectiva que cumpran os requisitos establecidos.
e) Persoas beneficiarias e importe da axuda concedida a cada unha delas, en euros:
X. Norma reguladora da convocatoria: Orde do 19 de maio de 2017 pola que se establecen as bases reguladoras das subvencións do Programa Rehaluga dirixidas ás persoas propietarias ou usufrutuarias das vivendas en trámite de incorporación no marco do Programa de vivendas baleiras e se procede á súa convocatoria para o ano 2017.
a) Aplicación orzamentaria: 08.80.451A.780.7 (subvencións a familias e institucións sen fins de lucro), 08.80.451A.760.4 (subvencións a concellos) e 08.80.451A.770.1 (subvencións a empresas).
b) Crédito orzamentario: 200.000,00 € (subvencións a familias e institucións sen fins de lucro), 50.000,00 € (subvencións a concellos) e 50.000,00 € (subvencións a empresas).
c) Persoas destinatarias: persoas, físicas ou xurídicas, que sexan propietarias ou usufrutuarias das vivendas e, pola súa vez, promotoras das actuacións subvencionables necesarias para a súa incorporación ao Programa de vivendas baleiras.
d) Finalidade: subvencionar actuacións en vivendas necesarias para a súa incorporación ao Programa de vivendas baleiras, no ámbito do Plan galego de rehabilitación, alugamento e mellora do acceso á vivenda 2015-2020.
e) Persoas beneficiarias e importe da axuda concedida a cada unha delas, en euros:
XI. Norma reguladora da convocatoria: Orde do 29 de maio de 2017 pola que se modifica a Orde do 22 de decembro de 2015 pola que se abre o prazo para solicitar a participación para actuacións de rehabilitación de edificios e vivendas no ámbito da área de rehabilitación integral dos Camiños de Santiago, no marco do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, se establecen as bases reguladoras das subvencións deste programa e se procede á súa convocatoria para o ano 2017.
a) Aplicación orzamentaria: 08.80.451A.780.5 e 08.80.451A.780.4.
b) Crédito orzamentario: 2.151.207,31 € (FF) e 750.000,00 € (FCA).
c) Persoas destinatarias: as comunidades de propietarios/as, as agrupacións de comunidades de propietarios/as e as persoas físicas propietarias únicas de edificios ou de vivendas que estean en posesión da correspondente cualificación definitiva.
d) Finalidade: actuacións de rehabilitación en edificios e vivendas situadas no ámbito da ARI dos Camiños de Santiago de Compostela que conten coa correspondente resolución de cualificación definitiva outorgada polo IGVS.
e) Persoas beneficiarias e importe da axuda concedida a cada unha delas, en euros:
XII. Norma reguladora da convocatoria: Resolución do 1 de xuño de 2017 pola que se convocan subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago.
a) Aplicación orzamentaria: 08.80.451A.780.0 (no ámbito rural) e 08.80.451A.780.2 (no ámbito histórico e dos Camiños de Santiago).
b) Crédito orzamentario: 500.000,00 € para subvencións no ámbito rural e 500.000,00 € para subvencións no ámbito histórico e dos Camiños de Santiago.
c) Persoas destinatarias: persoas físicas promotoras das actuacións que cumpran os requisitos establecidos no artigo 10 da Lei 9/2007, do 13 de xuño e, ademais, conten coa resolución de cualificación definitiva ou coa cédula de rehabilitación de calidade. No suposto de actuacións promovidas por comunidades de persoas propietarias, só poderán ser beneficiarias as persoas físicas titulares das vivendas ou dun dereito real que permita acometer as ditas actuacións. Estas persoas serán beneficiarias en función da súa porcentaxe de participación no orzamento protexible das obras.
d) Finalidade: subvencionar as actuacións previstas no Decreto 44/2011, do 10 de marzo, para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago que conten coa resolución de cualificación definitiva ou coa cédula de rehabilitación de calidade e non fosen subvencionadas con anterioridade.
e) Persoas beneficiarias e importe da axuda concedida a cada unha delas, en euros:
XIII. Norma reguladora da convocatoria: Orde do 21 de xuño de 2017 pola que se procede á convocatoria pública, para a anualidade 2017, das axudas financeiras do programa de préstamos cualificados para a rehabilitación de edificios e vivendas, con financiamento plurianual.
a) Aplicación orzamentaria: 08.80.451A.480.2.
b) Crédito orzamentario: 500.000,00 € para a anualidade 2017; 350.000,00 € para a anualidade 2018; 300.000,00 € para a anualidade 2019; 250.000,00€ para a anualidade 2020; 250.000,00 € para a anualidade de 2021 e 150.000,00 € para 2022.
c) Persoas destinatarias: Persoas físicas que promovan as actuacións de rehabilitación, xa sexan propietarias ou teñan calquera outro título que acredite a posesión do inmoble. Non obstante, no caso de actuacións promovidas, por comunidades de persoas propietarias, só poderán ser beneficiarias as persoas que sexan membros da dita comunidade e en función da súa porcentaxe de participación nas obras.
d) Finalidade: Conceder axudas económicas directas consistentes na subsidiación dos xuros dos préstamos cualificados para a rehabilitación de edificios e vivendas concedidos polas entidades de crédito no ámbito dos convenios asinados co IGVS.
e) Persoas beneficiarias e importe da axuda concedida a cada unha delas, en euros:
XIV. Norma reguladora da convocatoria: Orde do 4 de xullo de 2017 pola que se establecen as bases reguladoras aplicables á concesión das subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, e se procede á súa convocatoria para o ano 2017, con carácter plurianual.
a) Aplicación orzamentaria: 08.80.451A.760.1.
b) Crédito orzamentario: 350.000,00 € para 2017 e 500.000,00 € para o ano 2018.
c) Persoas destinatarias: concellos de Galicia con menos de 20.000 habitantes que conten con demandantes de vivenda inscritos no Rexistro Único de Demandantes de Vivenda da Comunidade Autónoma de Galicia no seu concello.
d) Finalidade: prestar apoio aos concellos de Galicia de menos de 20.000 habitantes para que poidan rehabilitar as antigas vivendas de mestres, as doutros oficios e as demais edificacións da súa titularidade, co obxecto de que se destinen, en réxime de alugamento, á residencia habitual e permanente de unidades de convivencia con ingresos inferiores a 2,5 veces o indicador público de renda de efectos múltiples.
e) Persoas beneficiarias e importe da axuda concedida a cada unha delas, en euros:
XV. Norma reguladora da convocatoria: Orde do 23 de agosto de 2017 pola que se aproban as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e se convocan para o ano 2017, con carácter plurianual.
a) Aplicación orzamentaria: 08.80.451A.780.8.
b) Crédito orzamentario: 296.000,00 € para a anualidade de 2017 e 1.000.000,00 € para 2018.
c) Persoas destinatarias: comunidades de persoas propietarias, as persoas físicas propietarias únicas de edificios de vivendas, as persoas físicas propietarias dun dúplex nun edificio de tipoloxía residencial colectiva e as persoas físicas propietarias dunha vivenda unifamiliar.
d) Finalidade: Subvencionar a instalación de ascensores, de elevadores, de salvaescaleiras e demais dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares que carezan deles.
e) Persoas beneficiarias e importe da axuda concedida a cada unha delas, en euros:
Santiago de Compostela, 31 de xaneiro de 2018